Fakultato de Sociaj Sciencoj (Universitato de Karolo)

La Fakultato de Sociaj Sciencoj (FSS) (ĉeĥe: Fakulta sociálních věd Univerzity Karlovy) estas unu el la plej novaj fakultatoj de la Universitato de Karolo. La fakultato estis fondita en 1990, baldaŭ post la Velura Revolucio. Ĝi baldaŭ fariĝis regiona centro de instruado kaj esplorado pri regionaj studoj, ekonomiko, internaciaj rilatoj, ĵurnalismo, amaskomunikilaj studoj, sociologio kaj politika scienco. La fakultato ofertas bakalaŭrajn, magistrajn kaj doktorajn programojn pri sociaj sciencoj. La instrulingvoj estas la ĉeĥa kaj la angla.

La Fakultato enskribas ĉirkaŭ 5 000 plentempajn studentojn, inkluzive de 1 000 internaciaj studentoj.

 Institutoj 

 La Instituto de Ekonomiaj Studoj (IES) ofertas edukadon pri ekonomiko kaj financo je nivelo komparebla al la ĉefaj universitatoj en Eŭropo.
 La Instituto de Komunikadaj Studoj kaj Ĵurnalismo (ICSJ) plenumas sciencajn kaj esplorajn agadojn en la kampoj de amaskomunikilaj studoj, ĵurnalismo, merkatiga komunikado kaj publikaj rilatoj.
 La Instituto de Internaciaj Studoj (IIS) fokusiĝas al multdisciplina esplorado kaj areaj studoj de Nordameriko, Eŭropo kaj Eŭrazio.
 La Instituto de Politikaj Studoj (IPS) ofertas plenevoluintan universitatan edukadon pri politika scienco, internaciaj rilatoj kaj sekurecaj studoj.
 La Instituto de Sociologiaj Studoj (ISS) provizas edukadon kaj disvolvas sciencan esploradon en la kampoj de sociologio, socia kaj publika politiko kaj socia antropologio.

 Referenco 

Kategorio:Universitato de Karolo
Kategorio:Universitatoj en Ĉeĥio